دلگْوش:شِنگ ئِے کنگ اَلّمی انت چے ءَ کہ مارا راجے وانینگی انت۔
🐪**بلوچی دروَنت** 🐪
*آں، اوں یا ایں، ئے ،ات، اِنت ءُ اَنت*
*[ آں ]* 
اے وتی جِِند ءِ کار ءُ کساباں درشان کنت۔
* من شھر ءَ روگ آں ءُ اود ءَ چہ بُزے گِر آں۔
* من ارزبند(breakfast ) ءُ سبارگ ءَ وھد ءِ سر کت نہ کن آں
* من شمئے نیمگ ءَ کدی نہ آے آں، چیاکہ من شمئے گْونءَ زھر آں
*[ ایں *& اوں- سلیمانی گالوارWE ]
اگاں ما کار کنوک باز اوں 
* ما کُلیں سَنگت شکار ءَ روگ ءَ ایں
* ما کُلیں سَنگت شکار ءَ روگ ءَ اوں
* ما ابدلوھید ءِ سِیر ءَ روگ ءَ ایں
* ما ابدلوھید ءِ سِیر ءَ روگ ءَ اوں
*ما پاٹل(Football) ءِ لیب ءَ کنگ ءَ ایں-
*ما پاٹل(Football) ءِ لیب ءَ کنگ ءَ اوں-
ما وانگجاہ نہ رو ایں گڑا ما مدام وتئی امروز ءَ بے سوب بہ ایں
* ما وانگجاہ نہ رو اوں گڑا ما مدام وتئی امروز ءَ بے سوب بہ اوں
*[ ئے ]* 
اگاں کَسے ءَ گْوں ھمتران بہ ئے۔
* تو چے گْوشگ ءَ ئے۔۔۔
* تو چے کنگ ءَ ئے۔
* تو من ءَ نگن ءَ بِہ دے ئے
* تو دْروگ ءَ مہ بند ئے
* تو ننگار ءَ بھائینگ ءَ ئے
*[ ات]* 
اگاں دیمی مردم باز اَنت ءُ تو آیاں گْوں ھمتران ءُ پَنتے دیگ ءَ ئے
* بیا ات ءُ نگن ءَ ور ات۔
* وتئ شھدیں زبان بلوچی ءَ ڈالچار مہ کن ات۔
* شپ وتئی گڈی بَھر انت نی واب ءَ بِہ کن ات۔
* ترونگل ءُ شرتگیں ھوراں گْونڈواں لوگ ءَ چہ دَر ءَ مہ یل ات۔
*[ اِنت ]* 
پہ یکیں سَیمی مردم ءَ کارمرد بیت ءُ باید انت آ یکے۔
* کاشیپ وانگجاہ روگ اِنت۔
*ابدلستار راج ءَ بلوچی وانینگ اِنت
* زلپکار وتئی ڈگار ءِ دھلاں (ریم)کڑب ءَ جَنَگ اِنت۔
*[ اَنت ]* 
پہ بازیں سَیمی مردماں کارمرد بیت ءُ باید اِنت آ باز اَنت۔
* الی مھمد ءُ ابداللہ منی اوتاک ءَ نگن ءِ سبارگے کنگ اَنت۔
* لیبی پاٹل ءِ لیب ءَ کنگ اَنت،
* مھمان واب اَنت ءُ دِیگر ءِ وھد ءَ واب ءَ چہ بست کن اَنت۔
ابدلستار بُگٹی